EkBass/fiwiki-20250220-pages-articles huggingface dataset:
Resedakasvit

Resedakasvit (Resedaceae) on pieni kasviheimo koppisiemenisten Brassicales- lahkossa, jonka tunnetuin heimo on ristikukkaiskasvit (Brassicaceae). == Tuntomerkit == Resedakasvit ovat ruohoja, jotka joskus muodostavat pensasmaisia kasvustoja. Niiden lehdet ovat ehytlaitaisia tai pariosaisia, tavallisesti korvakkeellisia. Kukinnot ovat varsipäätteisiä eli terminaalisia ja terttumaisia. Kukat ovat vastakohtaisia (monosymmetrisiä), ja niiden pohjus on toisinaan lyhyelti maljamainen hypanthium. Sen reunalla on tavallisesti kuusi, harvoin 4–8 verholehteä ja tavallisesti kuusi tai harvemmin 4–8 terälehteä, jotka ovat keskenään erikokoisia. Terälehdet ovat kynnellisiä, ja kynnen yläosassa on kieleke. Joskus terälehden leveä yläosa on ripsuinen. Kukassa on myös kapean kiekkomainen tai melkein terämäinen mesiäinen hetiön ulkopuolella. Heteitä on vähintään kolme, ja ne ovat toisinaan kasvaneet tyveltään yhteen. Sikiäin, joka koostuu tavallisesti 3–6 yhteen kasvaneesta emilehdestä, sijaitsee yleensä gynoforin eli varren päässä. Harvoin emilehdet voivat olla myös enemmän tai vähemmän erillisiä. Hedelmässä on kärkiaukko vartaloiden jäänteiden keskellä tai harvemmin hedelmä on tuppilo tai marja. Vartaloiden lisäksi myös verhiö on hedelmässä jäljellä. Siemenet ovat usein vaipallisia. Kromosomiluku on n = 5–15.Stevens 2001 –, Viitattu 25.11.2014. == Levinneisyys == Resedakasvien levinneisyys on osittain hajanainen. Niitä esiintyy maapallon lämpimillä ja subtrooppisilla alueilla kuivilla kasvupaikoilla. Heimo on runsaimmillaan Etelä-Euroopan, Lähi-idän ja Koillis- Afrikan alueella. Erillisiä levinneisyysalueita on Etelä-Afrikassa, Pohjois- Amerikan lounaisosissa ja Lounais- Kiinassa.http://www.mobot.org/mobot/research/apweb/maps/resedaceae.gif == Luokittelu == Nykyään resedakasveihin sisällytetään kolme sukua ja niiden 75 lajia. Peräti 68 lajia on yksistään resedojen (Reseda) suvussa. Ennen omina sukuinaan pidetyt keräkit (Oligomeris) (Lounais-Kiinassa) ja Ochradenus sisältyvät heimon evoluutiopuussa resedojen sukuun. Muut suvut ovat Caylusea ja tähtitertut eli tähtiresedat (Sesamoides). == Lähteet == * Stevens, P. F. 2001 –: Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Finto: Kassu – Kasvien suomenkieliset nimet: Resedaceae * Luokka:Kasviheimot
Maciste, il gladiatore più forte del mondo

Maciste, il gladiatore più forte del mondo (”Maciste, maailman vahvin gladiaattori”) on vuonna 1962 valmistunut italialainen seikkailuelokuva. Tyylilajiltaan peplumia edustavan elokuvan on ohjannut Michele Lupo. Sen sankaria Macistea esittää yhdysvaltalainen Lou Degni alias Mark Forest. ==Juoni== Prinssi Oniris palkkaa joukon roomalaisia gladiaattoreita tekemään vallankaappauksen pienessä Mersabadin kuningaskunnassa. Maciste saa vihin juonesta, kukistaa vallananastajat ja palauttaa prinsessa Taliman valtaistuimelle. Alkutekstien mukaan kyseessä on ”historiallisesti todenmukainen” tarina Macistesta, jolla ei ole vielä yliluonnollisia voimia toisin kuin sankarin useimmissa muissa elokuvissa. ==Näyttelijät== ==Tuotanto== Maciste, il gladiatore più forte del mondo on kuvattu Eastmancolor-väreissä Totalscope-laajakangastekniikalla Incir De Paolisin studiolla Roomassa sekä Tor Caldaran luonnonsuojelualueen maisemissa. Se on Michele Lupon ensimmäinen ohjaustyö ja eräänlainen jatko-osa vuonna 1961 menestyneelle Maciste ja manalan valtiattarelle (it. Maciste, l’uomo più forte del mondo). Seuraavana vuonna Lupo teki Mark Forestin kanssa vielä kolmannenkin lähes samannimisen elokuvan Maciste, l’eroe più grande del mondo (”Maciste, maailman suurin sankari”). Elokuva on lapsellisen suoraviivainen toimintaseikkailu, jonka juoni on geneerinen, huumori alkeellista ja henkilöhahmot täysin yksiulotteisia. Ohjaajalle ominaisen tarkan rytmityksen ja näyttävien tappelukohtausten ansiosta se toimii silti kohtalaisen hyvin omassa tyylilajissaan. Toimintajaksojen tähdeksi kohoaa ensimmäisessä peplumroolissaan esiintyvä Dan Vadis. Maciste, il gladiatore più forte del mondo menestyi kaupallisesti melko hyvin tuottaen Italiassa lähes 450 miljoonan liiran pääsylipputulot. Se on saatavilla hyvälaatuisena italialaisena DVD-julkaisuna, joka sisältää vain italiankielisen ääniraidan. == Lähteet == == Aiheesta muualla == * Luokka:Italialaiset seikkailuelokuvat Luokka:Vuoden 1962 italialaiset elokuvat
FS Achéron (M613)

Achéron (runkonumero M613) on Ranskan laivaston 1987 palvelukseen otettu Vulcain-luokan sukeltajien emäalus (). == Valmistus == Alus tilattiin telakalta, missä köli laskettiin 5. helmikuuta 1986. Se laskettiin vesille vielä saman vuoden lopulla 19. marraskuuta ja otettiin palvelukseen 21. huhtikuuta 1987.Marine Militaire - Achéron == Palvelus == Alus oli 2014 palveluksessa sijoitettuna koulu- ja koealukseksi Touloniin. == Lähteet == * === Viitteet === Luokka:Vulcain-luokan sukeltajien emäalukset
FS Styx (M614)

Styx (runkonumero M614) on Ranskan laivaston 1987 palvelukseen otettu Vulcain- luokan sukeltajien emäalus (). == Valmistus == Alus tilattiin telakalta, missä köli laskettiin 16. huhtikuuta 1986. Se laskettiin vesille 3. maaliskuuta 1987 ja otettiin palvelukseen samana vuonna 22. heinäkuuta.Marine Militaire - Styx == Palvelus == Alus oli 2014 palveluksessa sijoitettuna Brestiin. == Lähteet == * === Viitteet === Luokka:Vulcain-luokan sukeltajien emäalukset
FS Pluton (M622)

Pluton (runkonumero M622) on Ranskan laivaston 1987 palvelukseen otettu Vulcain-luokan sukeltajien emäalus (). == Valmistus == Alus tilattiin Lorientista Chantiers de la Perrièreltä, missä köli laskettiin 25. syyskuuta 1985. Se laskettiin vesille 15. huhtikuuta 1986 ja otettiin palvelukseen saman vuoden lopulla 12. joulukuuta.Marine Militaire - Pluton == Palvelus == Alus oli 2014 palveluksessa sijoitettuna Touloniin. == Lähteet == * === Viitteet === Luokka:Vulcain-luokan sukeltajien emäalukset
Osmo Kivinen

Osmo Kivinen (s. 20. helmikuuta 1951 on suomalainen sosiologi ja yhteiskuntatieteilijä, joka on toiminut Turun yliopiston yhteiskuntatieteellisen tiedekunnan koulutussosiologian professorina vuodesta 1995. Kivinen on toiminut myös Koulutussosiologian tutkimuskeskuksen (RUSE) ja sen yhteydessä toimivan Strategisen toiminnan tutkimuslaboratorion (RoSA) johtajana. Kivinen on toiminut Turun yliopistossa myös assistenttina, yliassistenttina, erikoistutkijana ja sosiologian ja koulutussosiologian dosenttina. Kivinen toimi Turun yliopiston yhteiskuntatieteellisen tiedekunnan dekaanina 1. helmikuuta 2004 – 31. tammikuuta 2007 sekä Turun yliopiston hallituksen jäsenenä 2004–2007. Kivinen on 1.3.2019 lähtien Turun yliopiston koulutussosiologian emeritusprofessori. Kuka kukin on 2011, s. 386. Helsinki: Kustannusosakeyhtiö Otava. == Koulutus ja tieteellinen toiminta == Kivinen valmistui Turun yliopistosta luokanopettajaksi 1975, kasvatustieteiden maisteriksi 1977 ja valtiotieteen maisteriksi (sosiologia) 1979. Sosiologian lisensiaatintutkinnon hän suoritti vuonna 1983 ja väitteli tohtoriksi vuonna 1988; hänen väitöskirjatutkimuksensa aiheena oli Koulutuksen järjestelmäkehitys: Peruskoulutus ja valtiollinen kouludoktriini Suomessa 1800- ja 1900-luvuilla. Kivinen johti Suomen Akatemian ja opetusministeriön rahoittamaa Instituutioiden ja sosiaalisten mekanismien tutkijakoulua (IASM) 2006–2009 ja Korkeakoulutuksen ja tieteen instituutioiden vertailevan tutkimuksen tutkijakoulua (COREHES) 2010–2013.Osmo Kivinen Koulutussosiologian tutkimuskeskuksen, RUSEn henkilökuntasivuilla (Arkistoitu versio) Kivisen ohjauksessa on valmistunut 25 tohtorinväitöskirjatyötä. Hänen erikoisalaansa ovat koulutusjärjestelmät, koulutuksen ja työn väliset suhteet, koulutuspolitiikka ja erityisesti korkeakoulutus. Koulutuksen periytyvyys ja koulutusmahdollisuuksien tasa-arvo ovat olleet Kivisen keskeisiä empiirisen tilastollisen tutkimuksen teemoja kautta koko tutkijan uran. Uudempia kiinnostuksen kohteita ovat tutkimuksen ja koulutuksen tuloksellisuusanalyysit sekä digitaaliset oppimisympäristöt. Filosofinen ja metodologinen tutkimustyö on kohdistunut esimerkiksi Pierre Bourdieun kenttä ja habitus -ajatteluun. Keskeinen tutkimuksen kohde on klassinen amerikkalainen pragmatismi, erityisesti John Deweyn toiminnanteoria habit-käsitteineen. Bourdieun ja pragmatismin pohjalta Kivinen on kehitellyt metodologista relationalismia. Kivisen julkaisuluettelo sisältää satoja julkaisuja. Hän on toiminut useissa kansainvälisissä tieteellisissä julkaisuissa refereenä ja tieteellisten lehtien toimituskuntien eri tehtävissä. == Kunnianosoitukset == Suomen Valkoisen Ruusun I lk:n ritari (SVR R I) 2010 == Lähteet == == Aiheesta muualla == * Kivisen julkaisuluettelo * Kivisen Google Scholar -profiili Luokka:Suomalaiset sosiologit Luokka:Turun yliopiston professorit Luokka:Suomalaiset professorit Luokka:Vuonna 1951 syntyneet Luokka:Elävät henkilöt
Kiraalinen apuaine

Kiraalinen apuaine on optisesti aktiivinen kiraalinen yhdiste, jota käytetään asymmetrisissä synteseissä kontrolloimaan muodostuvien tuotteiden stereokemiaa. Käytettäessä kiraalisia apuaineita kemiallisissa reaktiossa muodostuu prokiraalisesta lähtöaineesta tuotteena lähinnä yhtä tiettyä stereoisomeeria. Kun haluttu tuote on saatu muodostumaan hajotetaan kiraalisen apuaineen ja tuotteen välinen sidos. Kiraalisia apuaineita käytetään monien luonnonaineiden sekä lääkeaineiden kuten antibiootteja, tuumorinekroositekijän inhibiittoreita, mielialalääkkeitä, veren hyytymistä estäviä lääkkeitä ja migreenilääkkeitä.Hans-Ulrich Blaser, Andreas Pfaltz & Helma Wennemers: Chiral Compounds, Ullmann's Encyclopedia of Industrial Chemistry, John Wiley & Sons, New York, 2012. Viitattu 25.11.2014 ==Kiraalisten apuaineiden käyttö orgaanisessa synteesissä== Kiraaliset apuaineet reagoivat prokiraalisten lähtöaineiden kanssa muodostaen puhtaan enantiomeerin tai diastereomeerin. Muodostuva välituote on usein steerisesti estynyt siten, että seuraavassa vaiheessa tapahtuva reaktio voi tapahtua vain tietystä suunnasta ja tuotteena muodostuu selektiivisesti tietyn stereokemian muodostuva kiraalinen tuote. Muodostuvan tuotteen stereokemia riippuu tällöin vain kiraalisen apuaineen stereokemiasta. Mikäli kiraalinen apuaine sisältää funktionaalisia ryhmiä, jotka eivät ole osa haluttua lopputuotetta, voidaan apuaineen ja tuotteen välinen sidos hajottaa hydrolyyttisesti. Tämä kuitenkin vaatii sitä, että muodostuva tuote ei reagoi käytetyissä hydrolyysiolosuhteissa. Hajotuksen jälkeen voidaan kiraalinen apuaine erottaa ja käyttää uudelleen. Kiraalisten apuaineiden käytön etuna on muun muassa kromatografisten erotusmenetelmien tarpeen väheneminen. Apuaineet ovat kuitenkin usein kalliita, eikä apuaineesta välttämättä ole helposti saataville kuin yksi stereoisomeeri.Donald T. Witiak & Allen T. Hopper: Pharmaceuticals, Chiral, Kirk-Othmer Encyclopedia of Chemical Technology, John Wiley & Sons, New York, 2000. Viitattu 25.11.2014 Yksiä ensimmäisenä käytettyjä kiraalisia apuaineita ovat D- ja L-mentolit, joita käytetään muun muassa optisesti aktiivisten mantelihappojen valmistuksessa. Nykyään hyvin usein käytettyjä kiraalisia apuaineita ovat David Evansin kehittelemät oksatsolidonirakenteiset kiraaliset apuaineet, joita voidaan syntetisoida aminohapoista kuten fenyylialaniinista. Näitä yhdisteitä nimitetään Evansin apuaineiksi. Evansin apuaineita käytetään muun muassa asymmetrisissä aldoliadditioissa, alkyloinneissa ja Diels–Alder- reaktioissa. ==Lähteet== Luokka:Kemiallinen synteesi
Altai Urjanhai

Altai Urjanhai on mongolien etninen alaryhmä Mongolian länsiosissa ja Kiinan Xinjiangissa. Urianhai on useiden eri mongolien alaryhmien huonosti määritelty termi, ja Altai Urianhai on taas yksi urianhaiden ryhmistä. Myös tuvaanit on tunnettu nimityksellä Urianhai. Vuonna 1989 heitä oli Mongoliassa 21 300 ja Kiinassa vuonna 1999 arviolta 5 000\. Altai Urianhait puhuvat oiraatin kieltä. ==Historia== 1200-luvulla Il-kaanien valtakunnassa asunut Rashid'ud-Din kuvaili urianhaita eristäytyneeksi metsissä Siperiassa asuneeksi kansaksi, joka harjoitti metsästystä. Urianhai nimitys on sama kuin aikanaan kuuluisalla mongoliheimolla, mutta Rashid'ud-Din teki omissa kirjoituksissaan selväksi, että kyse oli kahdesta selvästi erillisestä ryhmästä. 1600-luvulta lähtien urianhai-nimitystä käytettiin Mongoliasta luoteeseen asuneiden heimojen yleisnimityksenä, olivatpa he sitten samojedejä, turkkilaisukuisia tai mongoleja. Dsungaarit alistivat urianhait, ja heidän joutuessaan puolestaan Qing-dynastian vallan alle Kiinan luoteisosiin perustettiin useita Urianhai- nimen saaneita hallintoalueita. Altai Urjanhain keskus oli Hovdin kaupungissa. Xinjiangissa tapahtuneen kapinan jälkeen vuosina 1864–1877 Altain Urianhain alueelle alkoi muuttaa kazakkeja. Vuonna 1913 alue jakautui Kiinan ja vastaitsenäistyneen Mongolian hallitsemiin osiin. Vuonna 1940 osasta Altai Urianhaiden ja kazakkien alueita muodostettiin Mongolian puolella Bajan-Ölgiin provinssi. Uuden provinssin elämää hallitsivat kazakit ja Altai Urianhaiden suhteellinen osuus laski alueella 2,5 kertaisesti vuosien 1940 ja 1989 välillä. Tähän on vaikuttanut muun muassa muutto muille alueille. Nykyisin Altain Urianhait ovat yksi Mongolian huonoimmin koulutetuista etnisistä ryhmistä. ==Lähteet== Luokka:Mongolian etniset ryhmät Luokka:Kiinan etniset ryhmät
Ville Wikstedt

Ville Wikstedt (ent Parviainen, s. 1974)Aamulehti Valo, Uusia näkökulmia, Eerik Ahonen, s.6, 15.2.2014. on suomalainen valokuvaaja. Wikstedt opiskeli Visuaaliviestinnän instituutissa ja Creative Business Managementia Aaltoyliopistossa 2009-2013. Wikstedt toimi mainosvalokuvaajana vuoteen 2009 saakka, jonka jälkeen hän on tehnyt valokuvataidetta.Kymen Sanomat, Peitettynä mutta paljaana, 7.8.2014, Kulttuuri s. 22. Vuosina 2001–2004 Wikstedt valokuvauksen opettajana Keski-Suomen Käsi- ja taideteollisessa oppilaitoksessa. Vuonna 2012 Wikstedt avasi liiketilan Tampereelle HämeenpuistoonGalleria kutsuu asiakkaansa kahville; Tamperelainen 16.11.2012 . Kesällä 2013 Wikstedtin töitä oli esillä Lapualla, kulttuurikeskus Vanha Paukku.Ville Wikstedtin valokuvanäyttely, Kulttuurikeskus Vanha Paukku . Viitattu 2.1.2015. ==Lähteet== == Aiheesta muualla == * Ville Wikstedtin verkkosivut Luokka:Suomalaiset valokuvaajat Luokka:Elävät henkilöt Luokka:Vuonna 1974 syntyneet
Real Analysis

Real Analysis on H.L. Roydenin kirjoittama kirja, joka käsittelee analyysia reaaliluvuilla. Kirja on jaettu kolmeen eri osaan, joista ensimmäinen käsittelee funktioteoriaa reaalilukumuuttujilla, toinen osa abstrakteja avaruuksia ja kolmas osa yleistä mitta- ja integroimisteoriaa. Kirjan on kustantanut Macmillan Publishing Company ja se on painettu Yhdysvalloissa. == Lähteet == Luokka:Kirjat matematiikasta
Linear Functional Analysis

Linear Functional Analysis on Bryan P. Rynnen ja Martin A. Youngsonin kirjoittama kirja, joka käsittelee lineaarisen funktionaalianalyysin alkeita. Keskeisiä kirjassa käsiteltäviä asioita ovat Hilbertin avaruudet ja Lebesguen integraali. Kirja on ilmestenyt Springer Undergraduate Mathematics Series- nimisessä kirjasarjassa. Kirjan on kustantanut Springer. ==Lähteet== Luokka:Kirjat matematiikasta
Sulley Abdallah

Sulley Abdallah (s. 25. syyskuuta 1977 Accra, Ghana) on ghanalainen entinen jalkapalloilija, pelipaikaltaan hyökkääjä.Sulley Abdallah Playerhistory- sivustolla Abdallah pelasi kaudella 1997–1998 Alankomaiden toiseksi korkeimmalla sarjatasolla Eerste divisiessä viisi ottelua ja teki kaksi maalia edustaen SC Telstaria. Vuonna 1999 hän pelasi Tampere Unitedissa yhden ottelun Suomen toiseksi korkeimmalla sarjatasolla Ykkösessä. Abdallah pelasi kauden 1999 aikana myös yhden Veikkausliigan ottelun Tampereen Pallo-Veikoissa. Hän oli avauskokoonpanossa, kun TPV voitti 12. heinäkuuta 1999 kotonaan Kotkan TP:n maalein 2–0.Veikkausliiga – Hall of Fame == Lähteet == Luokka:Ghanalaiset jalkapalloilijat Luokka:Vuonna 1977 syntyneet Luokka:Elävät henkilöt
Pauli Siljander

Pauli Siljander (s. 11. marraskuuta 1948, Pyhäjärvi OlKuka kukin on 2011) toimii kasvatustieteen professorina Oulun yliopistossa, missä hän on myös aloittanut akateemisen työuransa. Hän on valmistunut kasvatustieteiden, psykologian ja filosofian maisteriksi Helsingin yliopistosta. Tohtorin tutkinnon hän on suorittanut Oulun yliopistossa. Siljander on julkaissut lukuisia kasvatustieteellisiä artikkeleita ja teoksia, joista tunnetuin lienee Systemaattinen johdatus kasvatustieteeseen, jonka ensimmäinen painos on julkaistu 2002. Siljander tunnetaan kasvatustieteilijöiden joukossa myös siitä, että hän on tehnyt mannereurooppalaista hermeneuttista kasvatusfilosofiaa ja henkitieteellistä pedagogiikkaa tunnetummaksi Suomessa. == Työura == *1996 lähtien kasvatustieteen professori Oulun yliopistossa *1996-1997 Vieraileva tutkija Göttingenin yliopistossa Saksassa *1990-1996 Vt. kasvatustieteen professori Oulun yliopistossa *1988-1990 Kasvatustieteen dosentti Oulun yliopistossa *1986-1987 Vieraileva tutkija Heidelbergin yliopistossa Saksassa *1983-1988 Kasvatustieteen lehtori Oulun yliopistossa == Teokset == * 1987 Johdatusta henkitieteelliseen pedagogiikkaan : Wilhelm Dilthey, Herman Nohl, Theodor Litt = Introduction to hermeneutic pedagogy * 1988 Hermeneuttisen pedagogiikan pääsuuntaukset = Main orientations in hermeneutic pedagogics * 1991 Empiirisen kasvatustieteen perusteita * 1996 Syrjäytymisestä selviytymiseen vaikeuksien kautta elämänhallintaan (Siljander Pauli; Ulvinen Veli-Matti) * 2000 Kasvatus ja sivistys * 2002 Systemaattinen johdatus kasvatustieteeseen * 2008 Kasvatustieteen tila ja tutkimuskäytännöt - Paradigmat katosivat, mitä jäljellä? (Siljander Pauli; Kivelä Ari) * 2012 Theories of bildung and growth - Connections and controversies between continental educational thinking and American pragmatism (Siljander Pauli; Kivelä Ari; Sutinen Ari) * 2014 Systemaattinen johdatus kasvatustieteeseen: peruskäsitteet ja pääsuuntaukset (Uudistettu painos) ==Lähteet== == Aiheesta muualla == *http://cc.oulu.fi/~pjsiljan/ Luokka:Suomalaiset kasvatustieteilijät Luokka:Oulun yliopiston professorit Luokka:Suomalaiset professorit Luokka:Vuonna 1948 syntyneet Luokka:Elävät henkilöt
Mário Adamčík

Mário Adamčík (s. 9. syyskuuta 1973) on entinen slovakialainen jalkapalloilija. Hän oli pelipaikaltaan hyökkääjä.Mario Adamcik Playerhistory- sivustolla Adamčík pelasi Slovakian pääsarjassa Corgoň Ligassa 108 ottelua ja teki 18 maalia edustaen Spartak Trnavaa, MFK Ružomberokia, MŠK Rimavská Sobotaa ja MŠK Žilinaa. Lisäksi hän pelasi kaudella 2001 Suomen pääsarjassa Veikkausliigassa 24 ottelua ja teki viisi maalia edustaen Kuopion Palloseuraa. Sittemmin Adamčík on pelannut Itävallan alasarjoissa.Mario Adamcik Fussballoesterreich.at-sivustolla ==Lähteet== Luokka:Slovakialaiset jalkapalloilijat Luokka:Vuonna 1973 syntyneet Luokka:Elävät henkilöt
Radisson Blu Sky

Radisson Blu Sky oli kansainväliseen Radisson Hotels & Resorts -ketjuun kuuluva neljän tähden hotelli Tallinnassa. Hotellissa on 25 kerrosta, ja se on 104,8 metrin korkuinen. Hotelli rakennettiin vuosina 1999–2001 arkkitehtien Vilen Künnapun, Ain Padrikin and Kari Mökkälän piirustusten mukaan. Radisson Blu Sky hotelli lopetti toimintansa marraskuussa 2020 ja sen tilalle avattiin 1.5.2022 Radisson Collection Hotel Tallinn. == Lähteet == ==Aiheesta muualla== * Radisson Blu Skyn viralliset sivut Luokka:Tallinnan hotellit
Andrei Sapožnikov

Andrei Sapožnikov s.1971 on entinen venäläinen jääkiekkoilija.Valittiin Neuvostoliiton ja Venäjän jääkiekon kunniagalleriaan vuonna 1993. == Lähteet == Russian and Soviet Hockey Hall of Fame bio Luokka:Venäläiset jääkiekkoilijat Luokka:Boston Bruinsin varaamat pelaajat
Eduard Totleben

Frans Eduard Ivanovitš Totleben (myös muodossa Todleben, ; 20. toukokuuta 1818 Jelgava, Kuurinmaa – 1. heinäkuuta 1884 Bad Soden, Saksan keisarikunta) oli baltiansaksalainen sotilasinsinööri ja Venäjän keisarillisen armeijan kenraali. Hänet tunnetaan lukuisista eri puolille Venäjän keisarikuntaa rakennetuista linnoituksista, joita Totleben suunnitteli ja joiden toteuttamista hän oli valvomassa. == Ura == Totleben valmistui insinööriupseeriksi 1836. Hän osallistui Kaukasian sotaan 1848–1850 ja Krimin sodan alussa vuonna 1853 hän johti Silistran kaupungin piiritystä Tonavan suulla. Parhaiten hänet muistetaan Sevastopolin kaupungin nerokkaasta ja pääosin improvisoidusta linnoittamisesta kaupungin ollessa piiritettynä Krimin sodassa. Totleben johti Sevastopolin linnoitusöitä piirityksen aikana syyskuusta 1854 kesäkuuhun 1855, jolloin hän haavoittui. Hän keksi muun muassa upottaa laivoja kaupungin edustalle sataman tukkimiseksi viholliselta ja siirsi laivojen tykit mantereen puolelle kiireellä rakennettuihin linnoituslaitteisiin. Haavoittumisen vuoksi hän ei ollut läsnä Sevastopolin kukistuessa. Totleben yleni Sevastopolin piirityksen aikana everstiluutnantista kenraalimajuriksi. Myöhemmin hän toimi armeijan insinöörikunnan esikuntapäällikkönä ja ylitarkastajana, ja sai 1860 ylennyksen kenraaliluutnatiksi sekä 1869 insinöörikenraaliksi. Turkin sodassa vuosina 1877–1878 Totleben johti Plevnan piiritykseen liittyneiden saartotoimenpiteiden suunnittelua. Hänet kutsuttiin apuun syyskuussa 1877, kun kolme peräkkäistä yritystä Plevnan valtaamiseksi olivat epäonnistuneet. Totlebenin suunnittelema saarto johti kaupungin kukistumiseen joulukuuhun mennessä. Vuonna 1878 hänet nimitettiin koko Venäjän kenttäarmeijan komentajaksi sodan loppuvaiheessa. Totleben nimitettiin 1879 Odessan ja 1880 Vilnan kuvernementin kenraalikuvernööriksi. Hän sai 1879 kreivin arvon. Suomen suuriruhtinaskunnassa Totleben osallistui Viipurin Patterinmäen linnoituksen rakentamiseen Krimin sodan jälkeisinä vuosina 1864–1877.Батарейная гора Viipurin kaupunki. Viitattu 25.11.2014. Totleben julkaisi 1864–1872 viisiosaisen kuvauksen Sevastopolin piirityksestä, ja se käännettiin useille kielille. Hänellä on nykyään oma muistomerkki Sevastopolissa. == Lähteet == *Encyclopædia Britannica (1911) Online Encyclopedia *Nordisk familjebok (1919), s. 493 Runeberg.org === Viitteet === == Aiheesta muualla == Luokka:Baltiansaksalaiset Luokka:Venäläiset insinöörit Luokka:Venäläiset kenraalit Luokka:Kenraalikuvernöörit Luokka:Sotilasinsinöörit Luokka:Vuonna 1818 syntyneet Luokka:Vuonna 1884 kuolleet
Hugo Morales

Hugo Alberto Morales (s. 30. heinäkuuta 1974 Buenos Aires, Argentiina) on argentiinalainen entinen jalkapalloilija, pelipaikaltaan keskikenttäpelaaja. Morales edusti pääsarjatasolla argentiinalaisia Huracánia, Lanúsia ja Independienteä, espanjalaista Tenerifeä, kolumbialaisia Atlético Nacionalia ja Millonariosia sekä chileläistä Universidad Católicaa. Argentiinan A-maajoukkueessa Morales pelasi yhdeksän ottelua ja teki kaksi maalia vuosina 1996–1997. Hän oli myös saavuttamassa olympiahopeaa Atlantassa 1996. == Lähteet == Luokka:Argentiinalaiset jalkapalloilijat Luokka:Argentiinalaiset olympiamitalistit Luokka:Vuonna 1974 syntyneet Luokka:Elävät henkilöt
Matkakertomus

Matkakertomus on kirjallinen tuotos, joka kertoo kirjailijan tekemästä matkasta ja sen aikana tehdyistä havainnoista, syntyneistä ajatuksista ja vaikutelmista. Matkakertomus sijoittuu kaunokirjallisuuden ja tietokirjallisuuden, faktan ja fiktion välimaastoon. Peter Stadius on luonnehtinut matkakertomuksia "äpärägenreksi, joka ei ole kunnolla kirjallisuutta eikä kunnolla tiedettä".Peter Stadius. Kulttuurien kohtaaminen matkakertomuksissa. HY 2011. Matkakertomuksia on kirjoitettu yhtä kauan kuin kirjallisuutta ylipäätään. Ne ovat palvelleet lukevan yleisön kiinnostusta vieraisiin ja kiinnostaviin paikkoihin. Matkakertomukselle on vuosisatojen saatossa muodostunut oma tunnistettava kirjallinen tyylinsä. Muodollisesti matkakertomus on narraatio matkasta, jonka oheen sijoitetaan tutkielmia matkan varrella tavatuista ihmisistä, nähdyistä luonnonihmeistä tai taideteoksista. Matkakertomus voi olla myös kirjeen tai päiväkirjan muotoon tehty. Suosittuja muotoja ovat myös lokikirjat, esseet ja saarnat. Myös kuvitteelliset matkakertomukset voidaan laskea matkakertomukseksi, jos ne noudattavat näitä muodollisia vaatimuksia. Matkakuvaukset muodostavat lähes poikkeuksetta eroja kahden yhteiskunnan välille. Matkakohteesta muodostuva kuva on usein jopa suora peilikuva kirjoittajan käsityksestä omasta yhteiskunnastaan. On esitetty, että tämä peilikuvamaisuus pitää paikkansa erityisesti kuvitteellisissa matkakertomuksissa. Länsimaisen kulttuurin kehittymisen kannalta tärkeitä matkakertomuksia ovat olleet esimerkiksi Marco Polon matkat ja Charles Darwinin Beaglen matka. Tyylilajia on hyödynnetty kirjallisuudessa paljon. Sitä on myös parodioitu. Tästä ovat esimerkkeinä Jonathan Swiftin 1700-luvulla kirjoittama Gulliverin retket sekä kreivi Xavier de Maistren matkakirjat Matka huoneeni ympäri ja Öinen tutkimusmatka huoneessani.Matkalla omassa huoneessa. Pois työpöydältä 27.6.2011. Joustavuutensa ansiosta matkakirjallisuus on säilyttänyt suosionsa. Suomalaisista viime vuosien matkakertomuksista voidaan mainita esimerkkeinä Markku Henrikssonin Kanada – Vaahteranlehden maa (Gaudeamus 2006) ja Mikko Lahtisen Kirjastojen maa (Vastapaino 2010). == Lähteet == == Aiheesta muualla == * Peter Stadius. Kulttuurien kohtaaminen matkakertomuksissa. HY 2011. Luokka:Kaunokirjallisuus aiheen mukaan Luokka:Tietokirjallisuuden lajityypit
Anni Walden

Anni Hellin Walden, o.s. Konkola, (16. kesäkuuta 1885 Jämsä – 10. elokuuta 1962) oli kenraalitar ja sotakummivaliokunnan puheenjohtaja. Sivut 254-255. Waldenin vanhemmat olivat ratsutilallinen, liikemies ja valtiopäivämies Severus Konkola ja Hilma Olivia Hinkkala. Waldenin puoliso oli vuodesta 1906 teollisuusjohtaja, kenraali, ministeri Rudolf Walden (1878–1946). Vuorineuvos, teollisuusjohtaja Juuso Walden (1907-1972) oli heidän poikansa. Waldenit asuivat Venäjällä vuoteen 1916 asti. sisällissodan jälkeen he asettuivat Jämsään ja Valkeakoskelle. Kun Mannerheimin lastensuojeluliitto suunnitteli talvisodan jälkeen sotaorpojen huoltoa, Arvo Ylpön ja marsalkka Mannerheimin aloitteesta syntyi sotakummitoimikunta ja sen hallinnointia varten perustettiin sotakummivaliokunta. Viimeksi mainitun sotaorpokortistossa oli yli 53 000 nimeä. Walden kutsuttiin valiokunnan johtajaksi 1940. Hän työskenteli ja esiintyi sotakummiuden puolesta, saaden muun muassa Ruotsiin joulukuussa 1941 tekemällään matkalla paljon huomiota. Ruotsin lisäksi sotakummisuhteet solmittiin kuuteen muuhun maahan, kuten Yhdysvaltoihin ja Tanskaan. Ruotsissa yhteistyökumppanina toimi Rädda Barnen -järjestö. Sotakummivaliokunta purettiin vasta 1959. Yhteensä valiokunta avusti sotaorpoja 2,2 miljoonalla markalla, samoin annettiin vaate- ja asumistukea. Esimerkiksi Domus Academican asuntolassa Helsingissä oli sotaorvoille varattuja paikkoja vielä vuoteen 1967 saakka. Walden erosi sotakummivaliokunnan puheenjohtajan tehtävästä syksyllä 1945 miehensä terveyteen vedoten ja eli tämän kuoltua seuraavana vuonna leskenä yksityisyydessä. ==Lähteet== Luokka:Suomalaiset yhteiskunta-aktivistit Luokka: Sosiaalityön kehittäjät Luokka: Suomalaiset järjestöjohtajat Luokka:Vuonna 1885 syntyneet Luokka:Vuonna 1962 kuolleet
Tovariaceae

Tovariaceae on pieni kasviheimo koppisiemenisten Brassicales-lahkossa, jonka tunnetetuin heimo on ristikukkaiskasvit (Brassicaceae). == Tuntomerkit == Lajit ovat ruohoja tai pensaita, joiden lehdet ovat kolmilehdykkäisiä ja korvakkeellisia. Lehdyköiden laidat ovat ehyitä. Kukinnot ovat terminaalisia, riippuvia ja terttumaisia. Kukat ovat 6–9-lukuisia, tavallisesti kahdeksanlukuisia. Terälehtiä on paljon. Heteet sijaitsevat kohdakkain verholehtien kanssa. Sikiäin koostuu viidestä kahdeksaan, tavallisesti kuudesta yhteen kasvaneesta emilehdestä ja on kehänalainen. Siinä on enemmän tai vähemmän aksiletyyppiset istukat, lyhyt vartalo ja liuskaiset luotit. Siemenaiheita on runsaasti useassa rivissä. Hedelmä on marja tai luumarjamainen. Siemenessä on ohut endospermi. Kromosomiluku on n = 14, so. yksi kromosomiannos sisältää 14 kromosomia.Stevens 2001 –, viittaus 25.11.2014. == Levinneisyys == Heimo kasvaa trooppisessa Amerikassa.http://www.mobot.org/mobot/research/apweb/maps/tovariaceae.gif == Luokittelu == Heimon ainoa suku on Tovaria, ja siinä on kaksi lajia. == Lähteet == * Stevens, P. F. 2001 –: Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === Luokka:Brassicales Luokka:Kasviheimot
Saarijärvi (Pori)

Saarijärvi on järvi Porin ja Ulvilan, aiemmin Kullaan ja Lavian rajalla Satakunnassa. Se kuuluu Kokemäenjoen vesistön Harjunpäänjoen valuma-alueen Jylhäjoen valuma-alueeseen. == Maantiede == Järven pinta-ala on 44,2 hehtaaria ja sen pituus on 1,2 kilometriä ja leveys 1,1 kilometriä. Järven luusua sijaitsee järven länsirannalla, josta saa alkunsa 5,9 kilometriä pitkä järven laskujoki Jylhäjoki. Mäkisestä maastosta laskee järveen muutama suo-oja sekä Tielamminoja, joka toimii Tielammien ja Keksalmin laskuojana. Järven rantaviiva on 5,1 kilometriä pitkä ja ranta on pääosin moreeni- ja kalliopohjaista metsämaastoa. Sen sijaan Kotolahden ja Oltavankankaan rannoilla on metsäistä suota ja avosuota. Järvessä on kaksi metsäistä saarta ja Pikkuluoto, joka on kapeakannaksinen niemi. Vastarannan Isoluoto on soistunut Kotolahdessa rantaan kiinni. Kuttuniemen salmesta aukeaa 500 metriä pitkä lahti Pitkälahti, joka muodostaa oman osansa järveä. Pitkälahden yli kulkee Ulvilan raja siten, että suurin osa järveä jää Porin puolelle. Lammasniemellä on runsaasti loma-asutusta, mutta maatiloja tai peltoja ei rantaan rajaudu. == Historia == Järveä kutsuttiin myös nimellä Iso-Saarijärvi, erotukseksi Vähä-Saarijärvestä. Vuonna 1894 talollinen Kustaa Anttila haki lupaa laskea Saarijärven vedenpintaa ja sai siihen luvan vuonna 1896. Järvenlaskun huomaa vertaamalla nykyisiä karttoja vuoden 1856 Kalmbergin kartaston karttaan. Vanhassa kartassa järvellä oli suuri Isoluodon saari silloisen Kotolahden suulla. mutta nykyään lahtea ja saarta ei enää ole. Järven pinta-ala on pienentynyt noin neljänneksen. == Lähteet == Luokka:Jylhäjoen valuma-alue Luokka:Lavian järvet Luokka:Kullaan järvet
Pako (videopeli)

Pako – Car Chase Simulator on suomalaisen Tree Men Gamesin kehittämä autoaiheinen videopeli. Pako julkaistiin ensimmäisenä Windows Phonelle toukokuussa 2014 ja myöhemmin samana vuonna myös iOSille ja Androidille. Pelin tarkoituksena on väistellä ja paeta poliiseja tietyllä suljetulla alueella mahdollisimman kauan. Mikäli pelaaja törmää johonkin esteeseen, hänen autonsa räjähtää ja pelin joutuu aloittamaan alusta. Pelissä on viisi erilaista suljettua aluetta, joille jokaiselle on oma erilainen autonsa. Pelin autoa pystyy kääntämään vasemmalle painamalla näytön vasenta reunaa ja oikealla painamalla oikeata reunaa. Peli on saatavilla Windows Phonelle, iOSille, Androidille, tvOS :lle, Amazon FireTV :lle sekä PC/MAC -versiona Steamista. == Lähteet == * https://www.windowsphone.com/fi- fi/store/app/pako/c35daa9b-e996-4a70-8515-1b36442cd9ea * https://play.google.com/store/apps/details?id=com.treemengames.pako&hl;=fi * https://itunes.apple.com/fi/app/pako-car-chase-simulator/id903183877?mt=8 * http://www.metacritic.com/game/ios/pako---car-chase-simulator Luokka:Vuoden 2014 videopelit Luokka:Ajopelit Luokka:Android-pelit Luokka:IOS-pelit
Tielammit (Pori)

Tielammit ovat Porin Laviassa Satakunnassa sijaitsevat kaksi lampea, joka kuuluvat Kokemäenjoen vesistön Harjunpäänjoen valuma-alueen Jylhäjoen valuma- alueeseen. == Maantiede == Suuremman järven pinta-ala on 3,4 hehtaaria ja sen pituus on 300 metriä ja leveys 180 metriä. Pienemmän lammen pituus on 160 metriä ja se on kapea. Lampia yhdistää oja ja niiden korkeusero on 10 senttimetriä. Pikkulammen luusua sijaitsee järven länsirannalla, josta saa alkunsa 3 kilometriä pitkä Tielamminoja. Järven rantaviiva on 0,763 kilometriä pitkä ja ranta on pääosin soista metsää, joka on ojitettu ja yhdistetty lampiin. == Lähteet == Luokka:Lavian järvet Luokka:Jylhäjoen valuma-alue
Paul Tisdale

Paul Robert Tisdale (s. 14. tammikuuta 1973 Valletta, Malta) on Maltalla syntynyt englantilainen jalkapallovalmentaja ja entinen jalkapalloilija. Nykyisin Tisdale toimii Kakkosliigassa pelaavan Exeter City FC:n päävalmentajana. Oikeajalkainen Tisdale oli pelipaikaltaan keskikenttäpelaaja. Hän on 175 senttimetriä pitkä. Tisdalen kasvattajaseura on Southampton FC, jota hän edusti vuodet 1991–1997. Hän pelasi seuran paidassa ainoat Valioliigaottelussa, joita kertyi 16 kappaletta. Hän teki myös yhden Valioliigamaalin. Käytyään lainalla Northampton Townissa ja Huddersfield Townissa Tisdale edusti kauden 1997–1998 Bristol Cityä. Hän pelasi kuitenkin suurimman osan kaudesta Exeter City FC:ssä käyden lainalla myös skotlantilaisessa Dundee Unitedissa. Vuonna 1998 Tisdale siirtyi ensimmäistä kertaa urallaan Britteinsaarten ulkopuolelle, Suomen Veikkausliigan Finnairin Palloilijoihin. Tisdale pelasi FinnPassa kauden aikana kahdeksan liigaottelua, ennen kuin siirtyi kreikkalaiseen Panionios FC:hen, jota hän edusti kauden 1998–1999, kunnes palasi takaisin Britteinsaarille ja Yeovil Towniin, jossa hän joutui lopettamaan uransa. Hän pelasi kuitenkin vielä yhden ottelun yli kymmenen vuoden pelaamattomuuden jälkeen vuonna 2011 manageroimansa Exeter City FC:n pelaajana. Peliuransa jälkeen eli vuonna 2001 Tisdale siirtyi Team Bathin valmentajaksi. Alasarjoissa pelanneen joukkueen valmentajana Tisdale onnistui hyvin johdattaen joukkueen neljään sarjanousuun sekä FA Cupiin mukaan. Kesäkuussa 2006 Tisdale siirtyi Englannin konferenssissä pelanneen Exeter City FC:n valmentajaksi. Kauden 2007–2008 jälkeen Exeter palasi takaisin Kakkosliigaan ja seuraavan kauden jälkeen se nousi Ykkösliigaan. Vuonna 2012 seura kuitenkin putosi takaisin Kakkosliigaan, mutta se piti Tisdalen valmentajanaan. Nykyisin Tisdale on ollut toiseksi pisimpään saman joukkueen valmentajana Englannin neljällä korkeimmalla sarjatasolla ja häntä pidetään myös yhtenä Englannin lupaavimmista valmentajista. == Lähteet == * * Urheilulehti 47/2014 Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Vuonna 1973 syntyneet Luokka:Elävät henkilöt
Eino Saari (oltermanni)

Eino Saari (15. tammikuuta 1896 Karvia – 11. helmikuuta 1983 Karvia) oli suomalainen pelimanni ja kansanperinteen kerääjä. Vuonna 1977 ilmestyi hänen kotiseutukirjansa Entinen Karvia. Eino Saarelle myönnettiin Suomen Pelimanniyhdistyksen oltermannin arvo vuonna 1976. Eino Saari oli Karvian museohankkeen puuhamies 1950-luvulla.Karvian kunnan museotoimi Saari toimi pitkään Karvian kotiseutumuseon hoitajana vuodesta 1957 alkaen. == Lähteet == ==Aiheesta muualla== * Karvian kotiseutuyhdistyksen verkkosivut Luokka:Suomalaiset kansanmuusikot Luokka:Vuonna 1896 syntyneet Luokka:Vuonna 1983 kuolleet
Akrotíri (Thíra)

Akrotíri (; ) on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firán kunnallisyksikköön. Kylän väkiluku on 355 (vuonna 2011). Akrotíri sijaitsee niemessä Thíran saaren lounaiskulmassa. Se muodostaa laajemman kyläyhdyskunnan (Τοπική Κοινότητα Ακρωτηρίου, Topikí Koinótita Akrotiríou), johon kuuluvat myös kylät Ágios Nikólaos ja Fáros. Koko kyläyhdyskunnan väkiluku on 489. Akrotíri tunnetaan ennen kaikkea sen lähellä sijaitsevasta, kylän mukaan nimetystä Akrotírin minolaisaikaisesta kaupungista, jota kaivetaan edelleen esiin vaiheittain. Osa löydöksistä on yleisön nähtävillä. Kaivauskohde sijaitsee noin kilometrin kylästä kaakkoon lähellä saaren etelärannikkoa. Akrotírin niemen kärjessä sijaitsee Akrotírin majakka. == Lähteet == == Aiheesta muualla == Luokka:Etelä-Egean saarten kylät Luokka:Thíra
Ozu Moreira

Osmar "Ozu" Moreira (s. 21. tammikuuta 1986 Rio de Janeiro, Brasilia) on brasilialaissyntyinen japanilainen beachfutispelaaja. Hän edustaa yhdysvaltalaista Seattle Soundersia ja Japanin beachfutismaajoukkuetta. Vuonna 2007 Japaniin muuttaneen ja vuonna 2012 maan kansalaisuuden saaneen 190 senttimetriä pitkän Moreiran pelipaikka on puolustaja. Moreira pelasi ensimmäistä kertaa Japanin paidassa kansainvälisissä kisoissa vuoden 2013 MM- kisoissa, joissa silloin Tokio Lequiosia edustanut Moreira pelasi neljässä ottelussa tehden neljä maalia. Hänet palkittiin kisojen jälkeen myös Silver Ballilla eli turnauksen toiseksi parhaan pelaajan palkinnolla. Turnauksen jälkeen Moreira siirtyi Espanjan suurseuraan FC Barcelonaan, josta hän siirtyi vuonna 2014 Seattle Soundersiin. == Lähteet == * http://www.fifa.com/worldfootball/statisticsandrecords/players/player=371508/index.html * http://www.beachsoccer.com/players/Moreira%20Ozu * https://archive.today/20141125200201/http://www.fifa.com/beachsoccerworldcup/news/newsid=2174510/ Luokka:Japanilaiset beachfutispelaajat Luokka:Brasilialaiset beachfutispelaajat Luokka:Vuonna 1986 syntyneet Luokka:Elävät henkilöt
Emporeío

Emporeío (; ; myös Emporío, Emboreío, Emborío; tai Νημποριός, Nimporiós) on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firán kunnallisyksikköön. Kylän väkiluku on 1 938 (vuonna 2011). Emporeío, jonka nimi viittaa kaupankäyntiin, on Santorínin suurin asutus. Se sijaitsee Thíran saaren eteläisissä sisäosissa Profítis Ilías -vuoren juurella. Emporeío muodostaa laajemman kyläyhdyskunnan (Δημοτική Κοινότητα Εμπορείου, Dimotikí Koinótita Emporeíou), johon kuuluvat varsinaisen Emporeíon kylän lisäksi Ágios Geórgios, Exomýtis ja Períssa. Koko yhdyskunnan väkiluku on 3 085. == Lähteet == == Aiheesta muualla == Luokka:Etelä-Egean saarten kylät Luokka:Thíra
Imerovígli

Imerovígli (; ) on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firán kunnallisyksikköön. Kylän väkiluku on 431 (vuonna 2011). Imerovígli sijaitsee ylhäällä Santorínin kalderan jyrkällä reunalla noin kaksi kilometriä saaren pääkaupungista Firásta pohjoiseen. Firán ja Imerovíglin välissä sijaitsee Firostefáni. Imerovígli muodostaa laajemman kyläyhdyskunnan (Τοπική Κοινότητα Ημεροβιγλίου, Topikí Koinótita Imeroviglíou), johon kuuluu myös Panagía Kaloún kylä. Koko kyläyhdyskunnan väkiluku on 535. Imerovíglin lähellä sijaitsee jyrkkä Skároksen kallio, jolla sijaitsi saaren keskiaikainen pääkylä. Nykyisin paikka on arkeologinen kohde, jossa on jäljellä vähäisiä raunioita. Imerovíglin ja Firostefánin välillä sijaitsee Pyhän Nikolaoksen luostari. == Lähteet == == Aiheesta muualla == Luokka:Etelä-Egean saarten kylät Luokka:Thíra
Keksalmi

Keksalmi , joka kirjoitetaan myös Kekssalmi , on järvi Laviassa Porissa Satakunnassa. Se kuuluu Kokemäenjoen vesistön Harjunpäänjoen valuma-alueen Jylhäjoen valuma-alueeseen. == Maantiede == Järven pinta-ala on 12,5 hehtaaria ja sen pituus on 850 metriä ja leveys 350 metriä. Sen muoto on pitkä ja keskeltä kapea. Järven luusua sijaitsee järven pohjoisrannalla, josta saa alkunsa 2,5 kilometriä pitkä laskuoja Keksalminoja. Järveen laskee kolme muuta ojaa ympäröiviltä soilta. Järven rantaviiva on 2,2 kilometriä pitkä ja ranta on pääosin moreeni- ja kalliopohjaista metsämaastoa. Pitkän eteläkärjen ranta on suota. Rannassa on vanha tila ja muutama loma-asunto. Järvelle pääsee Kullaan ja Lavian yhdystieltä. == Lähteet == Luokka:Lavian järvet Luokka:Jylhäjoen valuma-alue
Karterádos

Karterádos () on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firá kunnallisyksikköön. Kylän väkiluku on 1 238 (vuonna 2011). Karterádos sijaitsee Thíran saaren keskiosissa pari kilometriä Firán kaupungista kaakkoon. Se muodostaa laajemman kyläyhdyskunnan (Δημοτική Κοινότητα Καρτεράδου, Dimotikí Koinótita Karterádou), johon kuuluu varsinaisen Karterádoksen kylän lisäksi Éxo Gialós. Koko yhdyskunnan väkiluku on 1 293. Kylä on perustettu viimeistään 1600-luvulla. Sen alkuperäinen asutus on luola- asutuksia. Kylän nimi on peräisin kreikan sanasta karterí, joka viittaa odotus- tai väijytyspaikkaan; alueella on mahdollisesti järjestetty väijytyksiä merirosvoja torjuttaessa. 1800-luvulla kylään rakennettiin useita laivanvarustajien kartanoita. == Lähteet == == Aiheesta muualla == Luokka:Etelä-Egean saarten kylät Luokka:Thíra
Manolás

Manolás () eli Thirasía (Θηρασία) on Kreikan kylä, joka sijaitsee Thirasían saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Oían kuntaan ja vuodesta 2011 lähtien Thíran kunnan Oían kunnallisyksikköön. Kylä on Thirasían saaren pääkylä ja suurin asutus. Sen väkiluku on 160 (vuonna 2011). Manolás sijaitsee Thirasían saaren itälaidalla ylhäällä Santorínin kalderan reunalla. == Lähteet == == Aiheesta muualla == Luokka:Etelä-Egean saarten kylät Luokka:Thíra
Megalochóri (Thíra)

Megalochóri (; ) on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firán kunnallisyksikköön. Kylä muodostaa oman kyläyhdyskuntansa (Τοπική Κοινότητα Μεγαλοχωρίου, Topikí Koinótita Megalochoríou). Kylän väkiluku on 594 (vuonna 2011). Megalochóri, suomeksi ”Suuri kylä”, sijaitsee Thíran eteläosissa saaren länsilaidalla lähellä kalderaa, noin viisi kilometriä saaren pääkaupungista Firásta etelään. == Lähteet == == Aiheesta muualla == Luokka:Etelä-Egean saarten kylät Luokka:Thíra
Mesariá

Mesariá () on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firá kunnallisyksikköön. Kylän väkiluku on 1 593 (vuonna 2011). Mesariá sijaitsee Thíran saaren keskiosissa noin neljä kilometriä Firásta kaakkoon ja Santorínin lentoaseman länsipuolella. Se muodostaa laajemman kyläyhdyskunnan (Δημοτική Κοινότητα Μεσαριάς, Dimotikí Koinótita Mesariás), johon kuuluu varsinaisen Mesarián kylän lisäksi Monólithoksen kylä. Koko yhdyskunnan väkiluku on 2 092. Aivan kylän vieressä on Vóthonaksen kylä. == Lähteet == == Aiheesta muualla == Luokka:Etelä-Egean saarten kylät Luokka:Thíra
Períssa

Períssa (; myös Πέρισσα, Périssa) on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firán kunnallisyksikköön. Kylä on osa Emporeíon kyläyhdyskuntaa. Kylän väkiluku on 678 (vuonna 2011). Períssa sijaitsee Thíran saaren kaakkoisrannikolla antiikin Theran käsittävän Mésa Vounó -vuoren eteläpuolella. Vuoren toisella puolella sijaitsee Kamárin kylä. Kumpikin kylä tunnetaan ennen kaikkea niiden laavakivisistä uimarannoista. == Lähteet == == Aiheesta muualla == Luokka:Etelä-Egean saarten kylät Luokka:Thíra
Pýrgos (Thíra)

Pýrgos () eli Pýrgos Kallístis (Πύργος Καλλίστης, Pýrgos Kallístis) on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firán kunnallisyksikköön. Kylän väkiluku on 884 (vuonna 2011). Pýrgos sijaitsee Thíran saaren keskiosissa noin neljä kilometriä saaren pääkaupungista Firásta etelään. Kylän kaakkoispuolella on Profítis Ilías -vuori, jonka huipulla sijaitsee Profeetta Elian luostari. Pýrgos Kallístis muodostaa myös laajemman kyläyhdyskunnan (Τοπική Κοινότητα Πύργου Καλλίστης, Topikí Koinótita Pýrgou Kallístis), johon kuuluu varsinaisen Pýrgoksen kylän sekä Profeetta Elian luostarin lisäksi myös saaren satama Órmos Athiniós. Koko kyläyhdyskunnan väkiluku on 912. == Lähteet == == Aiheesta muualla == Luokka:Etelä-Egean saarten kylät Luokka:Thíra
Joseph Fauria

Joseph Jules Fauria (s. 16. tammikuuta 1990 Northridge, Kalifornia) on yhdysvaltalainen amerikkalaisen jalkapallon pelaaja, joka edustaa NFL-seura Detroit Lionsia. 203 senttimetriä pitkän ja 116 kiloa painavan Faurian pelipaikka on sisempi laitahyökkääjä. Faurian eno Christian Fauria on myös entinen NFL-tason sisempi laitahyökkääjä. Fauria pelasi yliopistotasolla Crespi Carmelite High Schoolin UCLA-joukkueessa. Häntä ei ole varattu NFL:ään. Fauria debytoi NFL:ssä kauden 2013 avauspelissä. Hän teki kauden aikana vain 18 vastaanottoa, mutta niistä seitsemän johti touchdowniin. Lokakuussa 2014 Fauria loukkaantui kompastuttuaan kotonaan koiranpentuunsa. Hän oli sivussa muutamasta ottelusta. == Lähteet == * ESPN -profiili === Viitteet === Luokka:Yhdysvaltalaiset amerikkalaisen jalkapallon pelaajat Luokka:Vuonna 1990 syntyneet Luokka:Elävät henkilöt
Vähä Saarijärvi (Pori)

Vähä Saarijärvi on Porin Laviassa Satakunnassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Jylhäjoen valuma-alueeseen. == Maantiede == Pyöreähkön järven pinta-ala on 8,3 hehtaaria ja sen halkaisija on 350 metriä. Järven luusua sijaitsee järven etelärannalla, josta saa alkunsa noin 8 kilometriä pitkä Liesoja, joka yhtyy Jylhäjokeen. Järven rantaviiva on 1,2 kilometriä pitkä ja ranta on pääosin moreeni- ja kalliopohjaista metsämaastoa, joka on soistunutta. Järvellä ei ole saaria eikä sen rannoilla asutusta. Ulvilan raja kulkee vain 100 metrin päästä järven lounaisrannasta. == Lähteet == Luokka:Lavian järvet Luokka:Jylhäjoen valuma-alue
Kauppakeskus Liila

Kauppakeskus Liila on Espoon Kaitaan Suomenojalle vuonna 2013 perustettu kauppakeskus. Liila on kodin sisustamiseen ja muihin kodin hankintoihin keskittyvä kompleksi. Liilasta löytyi päivittäistavarakauppa Lidl, joka sulki ovensa vuonna 2019. Vuonna 2021 Liilaan aukesi K-Market Koti Pizzan viereiseen liiketilaan. Ennen vuotta 2013 Liilan tilalla oli kauppakeskus Martinsilta, mutta uudistuksen myötä vanha kauppakeskus muuttui palveluita sekä nimeä myöten. http://www.liila.fi/ == Liilan liikkeet == *Bang & Olufsenhttp://stores.bang-olufsen.com/finland/bang-olufsen-espoo/ *Boknäs http://www.boknas.fi/ *Golf Sky *Hockey Base *Rusta http://www.Rusta.fi/fi/ *Hööks http://www.hooks.fi/ *Inaria http://www.inariastudio.fi/ *Kotipizza https://www.kotipizza.fi *Jysk http://jysk.fi/ *Keittiömaa http://www.keittiomaa.fi/ *Lastenhuone http://www.lastenhuone.fi/catalog/main.php *Livello Ristorante *Lundia http://lundia.fi/ *Mattokymppihttp://www.mattokymppi.fi *K-Market https://www.k-ruoka.fi/kauppa/k-market-liila *Mozaik Bar & Restaurant http://mozaikrestaurant.fi/ *Rengasmaailma http://www.rengasmaailma.fi/ *Sisustamo Dete http://www.sisustamodete.fi/ *Sohvasi http://www.sohvasi.fi/ *St1 http://www.st1.fi/ *Vepsäläinenhttp://www.vepsalainen.com/fi/ *Woodek http://www.woodek.fi/ == Lähteet == Liila Luokka:Kaitaa
Kankilammi (Ulvila)

Kankilammi on Kullaalla Ulvilassa Satakunnassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Jylhäjoen valuma-alueeseen. == Maantiede == Järven pinta-ala on 2,2 hehtaaria ja sen pituus on 400 metriä ja leveys 250 metriä. Järven luusua sijaitsee järven pohjoisrannalla soisella lahdessa, josta saa alkunsa 4,5 kilometriä pitkä Kankilamminoja, joka yhtyy Vähä Saarijärveltä laskevaan Liesojaan joka laskee Jylhäjokeen. Järven rantaviiva on 0,69 kilometriä pitkä ja ranta on pääosin moreeni- ja kalliopohjaista metsämaastoa. Järvi on melkein kasvanut umpeen. Sillä ei ole asutusta ja sinne pääsee metsäteitä pitkin joko Kullaan ja Lavian yhdystieltä tai valtatieltä 11. == Lähteet == Luokka:Kullaan järvet Luokka:Jylhäjoen valuma-alue
Aspronísi (Kykladit)

Aspronísi () on Kreikan saari, joka kuuluu Kykladeihin ja tarkemmin Santorínin saariryhmään. Saaren pinta-ala on 0,142 neliökilometriä ja se on asumaton (vuonna 2011). Hallinnollisesti Aspronísi kuuluu Thíran kuntaan, Thíran alueyksikköön ja Etelä-Egean saarten alueeseen. Aspronísi sijaitsee Santorínin kalderan lounaisreunalla Thíran saaren Akrotírin niemen sekä Thirasían saaren välissä. Saari on alun perin ollut osa yhtenäistä Thíran saarta, mutta jäänyt erilleen tulivuorenpurkauksen synnytettyä Santorínin kalderan. == Lähteet == == Aiheesta muualla == Luokka:Kykladit Luokka:Thíra